Mallakira (trutca ke Thomas Cole)

Mallakira ~ The Departure (EN)

Mallakira ( englavon The Departure ) tir trutcapa lumkirafa gu 100 × 162 cm-, i puntalingeks keve stama skuyun gan Thomas Cole amerikaf lingesik bak 1837.

Bata trutca koe National Gallery of Art koe Washington (Tanarasokeem) re ( 2018 ) tigir.

 Drunara 
Kan bata trutca is dere ban varduk ( Dimlakira ), Cole va izvafa pwadera is ilamkaf patectoy ke Lenteamerika lasunepaler. Bata toloya trutca gan kulaf tawayaf pilkotik anton koaykayas va watsaca vas gazda is siel zo jafayad.

Mallakira trutca va okolsayakikaf milkam mallakis ta gejura kaatoer, i va milk dirgan gan jiomik moe batakaf okol. Gestin patectoy tir dem jonkaf tuwavolk isu vegeduks ise va patectoyany ke vlaanderaf lingesik ke toza ke XVI-eafa decemda gevason kimbar miledje va tavera ke francaf pulotik ke XVII-eafa decemda ta milbava ke buneks koplekur. Cole va vanawaltafta mo werdxo is kev toeem mafelon trumar. Koyayason weti abica tanda koe Europa, va yona patectoyafa truta ke Claude Lorrain al romafelayar, i ke an felisik va afikeskeem.

 Dere rupec 

 Stragela 

 Tcilafa vuestexa

|style="vertical-align: top;"|

|}

Mallakira (trutca ke Thomas Cole)
Mallakira (trutca ke Thomas Cole)